गूगल प्लस अब हर किसी के लिए उपलब्ध  
अब तक यह सेवा परीक्षण के रूप में केवल आंमत्रण पर उपलब्ध थी। गूगल ने यह कदम फेसबुक के आधिपत्य को तोड़ने के लिए उठाया है।
इंटरनेट सर्च इंजन गूगल ने अपनी बहुप्रचारित सोशल नेटवर्किंग सेवा 'गूगल प्लस' को सभी के लिए उपलब्ध करा दिया है। कंपनी का कहना है कि अब कोई भी गूगल प्लस का लाभ उठा सकता है।  अब तक यह सेवा परीक्षण के रूप में केवल आंमत्रण पर उपलब्ध थी। इसके अनुसार बीते 12 हफ्तों में कंपनी ने परीक्षण किए हैं और बहुत कुछ पूरा कर लिया गया है। लेकिन अब तक के सुधारों के आधार पर कंपनी बीटा वर्जन पेश कर रही है।  उल्लेखनीय है कि गूगल ने 'गूगल प्लस' को जून में पेश किया था। गूगल ने यह कदम सोशल नेटवर्किंग में फेसबुक के आधिपत्य को तोड़ने के लिए उठाया है। कंपनी गूगल प्लस में 'हेंगआउट' वीडियो फीचर्स जैसे कई नए फीचर भी पेश कर रही है।